open-index/open-wikipedia-markdown huggingface dataset:
Dieretoilet

duimnael|regs|Olifantmis

**Dieretoilette** (latrinegebied, ontlastingplek) is plekke waar wilde diere gewoonlik gereeld ontlas en urineer. Baie soorte diere is hoogs spesifiek in hierdie verband en hul roetines, insluitend die benadering en vertrek van die ontlastingplek is gestereotipeer. Baie diere gebruik kommunale, dit wil sê, gedeelde latrines.

## Diere met 'n toegewyde ontlastingplek 
Diere met gemeenskaplike toilette sluit in stinkmuishonde, ratels (*Mellivora capensis*), olifante, wildsbokke, perde,  en, soos onlangs ontdek is, dicynodonts ('n 240-miljoenjaar-oue plek is die "wêreld se oudste openbare toilet").

'n Gereeldgebruikte toiletgebied of ashoop, geskep deur baie soogdiere, soos die dassie of mol, is ook bekend as 'n mishoop.

Sommige akkedisse, soos skinke (*Egernia rugosa*) en netelige duiwel gebruik toegewyde ontlastingplekke.

Die Europese haas (*Oryctolagus cuniculus*) kan hul korrels beide lukraak oor die omvang en op kommunale latrineplekke deponeer.

## Gebiedsafbakening 
Mishope en ander vorme van ontlastingplekke kan as territoriale merkers dien. Uitgebreide "mishoop rituele" is oor berig vir volwasse hingste en takbokke, dit word gereken om te dien om konfrontasie te vermy. In teenstelling, toon vroulike en jong diere geen sodanige gedrag nie.

## Verwysings
Adad

**Adad** in Akkadies, **Isjkoer** in Sumeries en **Hadad** in Aramees en Arabies is die name van die god van storms in die Akkadiese, Assiriese en Babiloniese panteon. Al drie word gewoonlik geskryf met die logogram DIM (wigskrif: ). In Akkadies is Adad ook bekend as **Ramman** ("Donderaar"). Ramman is voorheen verkeerdelik as ’n aparte god beskou.

Die Sumeriese Isjkoer verskyn op die lys gode wat by Fara ontdek is, maar was baie minder belangrik as wat die Akkadiese Adad later geword het, waarskynlik omdat reën en storms skaars is in Suid-Babilonië en landbou daar eerder steun op besproeiing. Verder het die gode Enlil en Ninoerta ook stormeienskappe, wat Isjkoer se belangrikheid verder ondermyn het. Hy word soms uitgebeeld as ’n assistent of metgesel van een van die ander twee.

## Eienskappe en verbintenisse 
In sommige geskrifte is Adad/Isjkoer die seun van die maangod Nanna/Sin en Ningal, en die broer van Utu/Sjamasj en Inanna/Isjtar. Hy is soms ook die seun van Enlil. Sy metgesel in die Sumeriese én Akkadiese mitologie is Sjala, ’n graangodin wat ander kere met die god Dagan verbind word. Die vuurgod Gibil (Gerra in Akkadies) is soms die seun van Isjkoer en Sjala.

Adad/Isjkoer se spesiale dier is die bul. Die Babiloniese kultussentrum vir die god was Karkara in die suide; sy hooftempel was E. Karkara; sy metgesel, Sjala, is in die tempel E. Doerkoe aanbid. 

Die god verteenwoordig twee aspekte in himnes: aan die een kant is hy die god wat reën bring om die land vrugbaar te maak, en aan die ander kant bring hy storms wat verwoesting saai. Hy word uitgebeeld met ’n weerligstraal (soms in die vorm van ’n spies) in sy hand en in himnes oorheers sy somber eienskappe. Die verbintenis van hom met Sjamasj, die songod, vanweë hul natuuraspekte het daartoe gelei dat die eienskappe van ’n songod soms aan hom toegeskryf word. 

## Verwysings 
*15px Hierdie artikel is vertaal uit die Engelse Wikipedia

## Eksterne skakels 
* Antieke Mesopotamiese god en godinne: Isjkoer/Adad
* *Britannica Online Encyclopedia*
* "Gateways to Babylon": Adad/Rimon 
* Mesopotamiese gode: Adad (Isjkoer)
Titiaan

**Titiaan** (Tiziano Vecelli) (omstreeks 1488/1490 – 1576) was 'n Italiaanse skilder wat tydens die Renaissance aktief was.
Hy skilder in 1543 'n portret van Pous Paulus III en ook die bekende portret van die pous Paulus met sy kleinseuns kardinaal Alessandro en hertog Ottavio Farnese.
Titiaan het groot invloed uitgeoefen op die Spaanse skilder El Greco.

## Museums en kerke met skilderye van Titiaan 
* Galleria degli Uffizi, (kunsmuseum in Florence)
* Museo Nazionale di Capodimonte, Napels
* Museo del Prado, Madrid
* Louvre, Parys
* Gemäldegalerie, Berlyn
* Kunsthistorisches Museum, Wene
* National Gallery, Londen
* Santa Maria dei Crociferi kerk, Venesië
* Santa Maria della Salute kerk, Venesië
* die *Scuola di S. Antonio* in Padua, (sestiende eeu), met 4 fresko's van Titiaan
* Metropolitan Museum of Art, New York
* Isabella Stewart Gardener Museum, Boston

## Eksterne skakels 
*
Nanna

**Nanna** in Sumeries (wigskrif: ) en **Sin** in Akkadies () is die maangod in die Mesopotamiese mitologie van Akkadië, Assirië en Babilonië. Hy is die seun van Enlil en Ninlil. Die twee hoofsetels van sy kultus is Ur in die suide van Mesopotamië en Harran in die noorde.

## Naam 
Die oorspronklike betekenis van die naam Nanna is onbekend. Die vroegste spelling wat in Ur en Uruk aangetref is, is DLAK-32.NA (waar "NA" vermoedelik ’n fonetiese aanvulling is). Die naam Ur, gespel LAK-32.UNUGKI=URIM2KI, is self hiervan afgelei en beteken "die tuiste (UNUG) van Nanna (LAK-32)".

Die voorklassieke teken LAK-32 versmelt later met ŠEŠ (die ideogram vir "broer"), en die klassieke Sumeriese spelling is DŠEŠ.KI, met die fonetiese uitspraak *na-an-na*. Die tegniese term vir die sekelmaan, DU4.SAKAR, kan ook na dié god verwys. Later word die naam DNANNA gespel.

Die Semitiese maangod, Su'en/Sin, was oorspronklik ’n aparte god, maar van die Akkadiese tydperk af is hy en Nanna met mekaar verbind en het hulle een god geword.

## Agtergrond 
duimnael|links|260px|’n Voorstelling van die Ziggurat van Ur, Nanna se hooftempel, gebaseer op die rekonstruksie in 1939 deur Leonard Woolley (*Ur Excavations* vol. V, fig. 1.4)
Nanna/Sin word gewoonlik "heer van wysheid" genoem. In die tyd toe Ur ’n belangrike stad in die Eufraatvallei was (c. 2600-2400 v.C.), is Sin algemeen beskou as die hoof van die goderyk. In dié tyd is hy name genoem soos "vader van die gode", "hoof van die gode", "skepper van alle dinge", ensovoorts. Die "wysheid" verwys waarskynlik na die wetenskap van die sterrekunde of die praktyk van astrologie waarin die fases van die maan belangrik is.

Sy vrou was Ningal ("Groot Dame") en hul kinders was Utu/Sjamasj ("Son") en Inanna/Isjtar (die godin van die planeet Venus). Die neiging om die magte van die heelal te sentraliseer het gelei tot die skepping van triades (groepe van drie gode) wat in dié geval bestaan het uit Nanna/Sin en sy kinders.

Sin het op ’n gevleuelde bul gery. Dit was een van sy simbole, saam met die sekelmaan en driepoot (wat dalk ’n lampstaander was). Hy word uitgebeeld as ’n man met ’n baard en die sekelmaansimbool. 

’n Belangrike Sumeriese teks, *Enlil en Ninlil*, vertel hoe Enlil en Ninlil, swanger met Nanna/Sin, afdaal na die onderwêreld. Van daar af het Nanna/Sin weer na die wêreld opgestyg. 

Nanna se hooftempel by Ur was *E-gish-shir-gal* ("Huis van die groot lig"). Hier het die rol van die En-priesteres ontstaan. Dit was ’n magtige posisie wat waarskynlik deur ’n prinses soos Enheduanna, dogter van koning Sargon van Akkad, beklee is en was die belangrikste kultusrol wat met Nanna/Sin verbind word.

Sin het ook ’n tempel in die stad Harran gehad met die naam *E-khul-khul* ("huis van vreugdes"). Die kultus het later na ander groot stede van Babilonië en Assirië versprei en tempels is ook daar vir hom gebou.

## Verwysings 
## Eksterne skakels 
*Antieke Mesopotamiese gode en godinne: Nanna/Suen/Sin
*Tamara M. Green, *The City of the Moon God: Religious Traditions of Harran*. E.J. Brill, Leiden, 1992, 232 pages. 

*15px Hierdie artikel is vertaal uit die Engelse Wikipedia
YMCA

[duimnael|regs|YMCA in [Seattle]]
duimnael|Lidmaatskapskaart

Die **YMCA** is 'n afkorting vir die ''Young Men's Christian Association*. Die assosiasie is op 6 Junie 1844 deur George Williams in Londen gestig en het ten doel om werk en ontspannings geriewe van mense te verbeter. Die *YMCA'' se hoofkwartier is tans in Genève, Switserland.

## Eksterne skakels 
*
Germanwings-vlug 9525

regs|360px
**Germanwings 9525** (4U9525/GWI18G) was 'n geskeduleerde internasionale passasiersvlug vanaf Barcelona–El Prat-lughawe in Spanje op pad na Düsseldorf in Duitsland, wat deur Germanwings, 'n laekosteredery besit deur Lufthansa, onderneem is. Op 24 Maart 2015 het die vliegtuig, 'n Airbus A320-200, 100 kilometer (62 myl) noordwes van Nice, in die Franse Alpe, neergestort nadat 'n konstante daling begin het een minuut na die laaste roetinekontak met lugverkeerbeheer en kort ná die vliegtuig sy kruishoogte bereik het. Al 144 passasiers en ses bemanningslede is in die ongeluk dood.

## Bemanning en oorsaak 
Die bevelvoerder, die 34-jarige Kaptein Patrick Sondenheimer, was 'n ervare vlieënier met 10 jaar en 6&nbsp;000 vlugure agter sy naam. Die onderkaptein was die 27-jarige Eerste offisier Andreas Lubitz. Die ongeluk is doelbewus veroorsaak deur die medevlieënier, Andreas Lubitz, wat voorheen behandel is vir selfmoordneigings en deur sy dokter as "ongeskik vir werk" verklaar is. Lubitz het hierdie inligting weerhou van sy werkgewer en vir diens aangemeld. Tydens die vlug het hy die kaptein uit die kajuit gesluit voor hy 'n skerp daling van die vliegtuig geïnisieer het totdat dit eindelik teen 'n berg vasgevlieg het.
 

## Verwysings
Dingir

***Dingir*** (gewoonlik getranslitereer as *DIĜIR*, uitspraak ) is ’n wigskrifteken wat gewoonlik ’n godheid aandui, hoewel dit ook ander, verwante betekenisse kan hê. As ’n bepaler word dit nie uitgespreek nie, en dit word gewoonlik getranslitereer as ’n boskrif-"D", soos in DInanna. Generies kan *dingir* vertaal word as "god" of "godin".

In die Sumeriese wigskrif staan die teken DIĜIR 20px op sy eie vir die Sumeriese woord *an* ("lug" of "hemel"), maar dit kan ook ’n ideogram wees vir *An* ("god"), die oppergod van die Sumeriese panteon. Die meervoud is onder meer DIĜIR-DIĜIR 20px20px.

In die Assiriese wigskrif kan AN of DIĜIR 25px óf 'n ideogram vir "godheid" (*ilum*) wees óf die lettergrepe *an* of *il* óf die voorvoegsel *ìl-* (om 'n god of godin aan te dui). 

## Verwysings 
*15px Hierdie artikel is vertaal uit die Engelse Wikipedia
Yucatán

|-
| align=center colspan=2 | 200px
|-
|colspan="2" style="text-align:center;" | Sien ander Meksikaanse deelstate
|-
|colspan="2" style="text-align:center;" | Amptelike naam:*Estado Libre y Soberano de Yucatán*("Vrye en onafhanklike staat van Yucatán")
|-
|colspan="2" style="text-align:center;" | Volkslied:*geen*
|-
| style="white-space: nowrap;" | **Land**
| style="white-space: nowrap;" | 
|-
| style="white-space: nowrap;" | **Hoofstad**
| style="white-space: nowrap;" | Mérida
|-
| style="white-space: nowrap;" | **Grootste stad**
| style="white-space: nowrap;" | Mérida
|-
| style="white-space: nowrap;" | **Munisipaliteite**
| style="white-space: nowrap;" | 106
|-
| style="white-space: nowrap;" | **Oppervlakte**
| style="white-space: nowrap;" | 39&nbsp;524 km² (20ste)
|-
| style="white-space: nowrap;" | **Hoogste punt**
| style="white-space: nowrap;" | 210 m
|-
| style="white-space: nowrap;" | **Bevolking** (2012)&nbsp; - Totaal &nbsp; - Digtheid
| style="white-space: nowrap;" | 2&nbsp;015&nbsp;977 (21ste)51 inw./km² (17de)
|-
| style="white-space: nowrap;" | **Demoniem**
| style="white-space: nowrap;" | Yucateco (a)
|-
| style="white-space: nowrap;" | **Goewerneur**
| style="white-space: nowrap;" | Rolando Zapata (PRI)
|-
| style="white-space: nowrap;" | **Senators**
| style="white-space: nowrap;" | Daniel Ávila Ruiz (PAN)Adriana Díaz (PAN)Angélica Araujo (PRI)
|-
| style="white-space: nowrap;" | **Stigting**
| style="white-space: nowrap;" | 23 Desember 1823 (8ste)
|-
| style="white-space: nowrap;" | **MOI** (2010)
| style="white-space: nowrap;" |  0,734 –  (20ste)
|-
| style="white-space: nowrap;" | **BBP (KKP** (2009)&nbsp; - Totaal&nbsp; - Per capita
| style="white-space: nowrap;" | 9&nbsp;191&nbsp;180,625 VSA-$
|-
| style="white-space: nowrap;" | **Tydsone**&nbsp; - Somertyd
| style="white-space: nowrap;" | SST (UTC−6)SDT (UTC−5)
|-
| style="white-space: nowrap;" | **Poskode**
| style="white-space: nowrap;" | 97
|-
| style="white-space: nowrap;" | **ISO 3166-2**
| style="white-space: nowrap;" | MX-YUC
|-
| style="white-space: nowrap;" | **Amptelike webwerf**
| style="white-space: nowrap;" | yucatan.gob.mx
|}

**Yucatán** is een van die 31 deelstate wat saam met die Federale Distrik, die 32 Federale Entiteite van Meksiko vorm. Mérida is die hoofstad en die grootste stad in die deelstaat. Hierdie deelstaat is op die Yucatan-skiereiland geleë aan die ooste van Sentraal-Amerika langs die Golf van Meksiko. Sisal word in die deelstaat bewerk. Die deelstaat is 'n laagliggende plato wat nie hoër as 210 m bo seevlak is nie.

## Verwysings 
## Eksterne skakels 
*  Amptelike webwerf
Yorktown, Virginië

**Yorktown** is 'n klein dorpie in deelstaat Virginië. Die dorpie het bekend geraak toe genl. Cornwallis hier aan die Koloniale Magte oorgegee en 'n einde aan die Amerikaanse Rewolusionêre Oorlog gebring het.
Poef

**Poef** of 'n poef kan na een van die volgende verwys:

* Poef (meubelstuk), 'n opgestopte lae vloerkussing.
* Ontlasting, onverteerde voedselreste.
* Die klank – *poef-paf* val hy af (sien onomatopee).
Turkish Airlines-vlug 981

**Turkish Airlines-vlug 981** was 'n McDonnell Douglas DC-10 wat op 3 Maart 1974 neergestort het buite Parys, Frankryk, met die dood van al 346 mense aan boord. Op daardie oomblik was die dodelikste vliegtuigongeluk ooit. Dit bly die vierde dodelikste vliegtuigongeluk in lugvaartgeskiedenis, die dodelikste van 'n DC-10, en die dodelikste wat op Franse grondgebied plaasgevind het. Die ongeluk was ook bekend as die Ermenonville-vliegramp, die naam van die bos waar die vliegtuig neergestort het.

## Oorsaak 
Die ongeluk is veroorsaak toe 'n onbehoorlik-toegemaakte vragdeur aan die agterkant van die vliegtuig oopgebreek het, en 'n plofbare dekompressie veroorsaak het wat die kabels wat nodig is om die vliegtuig te beheer geskeur het. As gevolg van 'n bekende ontwerpsfout wat nooit voor, óf ná, die produksie van DC-10s reggestel is nie, het die vraggrendels nie betroubaar gesluit nie, en daar is op handprosedures staatgemaak om te verseker dat hulle korrek gesluit was. Probleme met die grendels het voorheen voorgekom, veral in 'n identiese voorval op American Airlines-vlug 96 in 1972, 'n ondersoek wat getoon het dat die handvatsels van die deur geforseer kan word om te sluit sonder om die klempenne in plek te sluit. Ná afloop van die ramp, is die handvatsels herontwerp en die sluitstelsel aansienlik opgegradeer.
Campanile (Port Elizabeth)

duimnael|260px|Campanile in Port Elizabeth

Die **Campanile** in Port Elizabeth herdenk die vestiging van die Britse setlaars in Suid-Afrika.

## Ligging 
Hierdie campanile (kloktoring) staan  in Jettystraat in die middestad by die ingang van die hawe en die spoorwegstasie.  Dit het 'n besonder prominente ligging en  kan van ver af gesien word. Helaas het die bou van 'n snelweg in die 1970's tussen die toring en die hawe-ingang verby die indrukwekkende uitsig van die see af versper

## Geskiedenis 
Die vierkantige toring in rooi baksteen is gebou op die plek waar die Britse Setlaars geland het. Jones en McWilliams was die argitekte en die beroemde kloktoring van Venesië het as inspirasiebron vir die ontwerp gedien. Prins Arthur van Connaught, die destydse goewerneur-generaal in Suid-Afrika, het die hoeksteen  op 9 April 1921 gelê en die toring is in 1923 voltooi. Dit is op 12 Mei 1989 tot monument verklaar.

## Uitsigdek 
Die smal toring met sy opvallende klein vensters is ongeveer 53&nbsp;m hoog. 'n Wenteltrap van 204 treetjies lei na die uitkykdek wat 'n uitsig oor die stad en hawe bied.

## Klokkespel 
As 'n dankbetuiging van die publiek vir die regeringsperiode van koning George V is in 1936 'n kariljon van 23 klokke in die toring aangebring. Op elke klok is 'n inkskripsie volgens die wense van die skenkers aangebring. Bekende name op die klokke is die van sir Rufane Donkin, lady Elizabeth Donkin  en Frederick Korsten. Lionel Field was die eerste beiaardier (klokkeluier) en sy eerste uitvoering was op 9  April 1936.

## Bibliografie 
*Berning, Michael: Campanology. In: Lantern. Kultuurtydskrif. Jaargang 41, nr. 1, Februarie 1992
* Standard Encyclopaedia of Southern Africa, deel 3. Kaapstad: Nasou, 1971.
* www.letterkunde.up.co.za
Isjtar

**Isjtar** (IFA: ; wigskrif: D*IŠTAR*,  100x20px|DINGIR 100x20px|INANNA) is die Akkadiese, Assiriese en Babiloniese godin van vrugbaarheid, liefde, oorlog en seks. Sy is ’n weergawe van die Sumeriese **Inanna** en is verwant aan die Aramese godin Astarte.

## Eienskappe 
duimnael|225px|Haar simbool was die leeu (detail op die Isjtar-poort).
Isjtar was die dogter van Anoe en die godin van vrugbaarheid, liefde, oorlog en seks. Sy is veral in Noord-Mesopotamië aanbid in die Assiriese stede Nineve, Asjoer en Arbela (Erbil). In die Babiloniese panteon was sy die goddelike verpersoonliking van die planeet Venus. hoewel dit debatteerbaar is. Guirand verwys na haar heilige stad Oeroek as die "stad van die heilige courtisanes" en na haar as "die courtisane van die gode". beskryf hoe sy neerdaal na die onderwêreld en by die poorte aandring om ingelaat te word. Die poortwagter haas hom na Eresjkigal, die koningin van die onderwêreld, en sy gee hom opdrag om Isjtar in te laat, maar "volgens die antieke verordening".

Hierop laat die poortwagter haar in, maar maak net een poort op ’n slag oop. By elke poort moet Isjtar ’n kledingstuk uittrek. Toe sy eindelik deur die sewende poort gaan, is sy nakend. Woedend bestorm sy Eresjkigal, maar dié gee haar dienskneg Namtar opdrag om Isjtar gevange te neem en 60 siektes op haar los te laat.

Ná Isjtar se neerdaling na die onderwêreld het alle seksuele aktiwiteite op aarde opgehou. Die god Papsoekal rapporteer toe die situasie aan die koning van die gode, Ea. Dié skep ’n androgeen wat hy Asoe-sjoe-namir noem en stuur dit na Eresjkigal met die opdrag dat dit haar die sak met die waters van die lewe vra. Eresjkigal is woedend toe sy Asoe-sjoe-namir se versoek hoor, maar sy moet die water vir hom gee. Asoe-sjoe-namir besprinkel toe Isjtar met die water om haar by te bring. Daarna gaan Isjtar weer deur die sewe poorte, en by elke poort kry sy ’n kledingstuk terug totdat sy weer ten volle geklee is.

Omdat daar hier ’n onderbreking in die mite is, waarna Isjtar se minnaar Tammoez genoem word, het geleerdes eers geglo Isjtar is ná Tammoez se dood na die onderwêreld om hom te red. ’n Ooreenstemmende mite

## Verwysings 
## Eksterne skakels 
*Antieke Mesopotamiese gode en godinne: Inana/Ištar

*15px Hierdie artikel is vertaal uit die Engelse Wikipedia
Yoshihito

**Yoshihito** (嘉仁; 31 Augustus 1879 – 25 Desember 1926) was van 1912 tot 1926 die 123ste Keiser van Japan volgens Japan se tradisionele opvolgingsorde. Soos in Japan gebruiklik is hy tydens sy bewind nie by sy geboortenaam Yoshihito genoem nie, maar "keiserlike majesteit" (天皇陛下, *tennō heika*) of "Sy huidige majesteit" (今上陛下, *kinjō heika*). Sy postume naam is **Keiser Taishō** (大正天皇, *Taishō-tennō*), sy regeringstyd staan darem as Taishō-tydperk (大正時代, *Taishō jidai*, "groot geregtigheid") bekend. Hy is in Tokio gebore as die derde seun van sy vader, keiser Mutsuhito. Hy is opgevolg deur sy seun Hirohito. Hy is as kroonprins ingehuldig op 3 November 1889 en trou met prinses Sadako op 10 Mei 1900. Hy neem die troon by sy vader oor op 30 Julie 1912 en neem die naam Taishō aan. Tydens sy bewind het die Japannese Keiserryk saam met die Verenigde Koninkryk en die Verenigde State teen veral die Duitse Keiserryk tydens die Eerste Wêreldoorlog geveg. Hy tree egter af in 1921 weens swak gesondheid. Sy seun Hirohito is hierna bevestig as regentprins. Yoshihito het nooit werklik belang gestel in regeringsake nie. Tog het Japan onder sy beheer sy groei voortgesit as een van die sterk lande. Hy is op 25 Desember 1926 in sy winterpaleis oorlede.

## Verwysings 
## Bron 
* ''Collier's Encyclopedia'', Crowell-Collier Educational Corporation, Volume 23, Bladsy 708.

## Eksterne skakels 
*
Anoe

In die Sumeriese mitologie was **Anoe** (ook **An**, van die Sumeriese woord *an* vir "lug" of "hemel") ’n god van die lug, hemel en sterrebeelde, en die koning van die gode, geeste en demone. Hy het in die hoogste streke van die hemel gewoon. Daar is geglo hy het die mag gehad om dié wat misdaad gepleeg het te oordeel en dat hy die sterre geskep het as soldate om die boses te vernietig. Sy simbool was die koninklike tiara. Sy dienaar en minister was die god Ilabrat.

## Sumeriese mitologie 
An was in die Sumeriese goderyk die koepel wat die plat aarde bedek het; buite dié koepel was die oerwater bekend as Tiamat.

Die teken *An* is ook gebruik vir die hemel en daarom is dit nie altyd in geskrifte duidelik of die god of die hemel bedoel word nie. Die Akkadiërs het An geërf as die god van die hemel onder die naam *Anoe*. Die Akkadiese wigskrifteken dingir kan óf na Anoe óf na die Akkadiese woord vir "god", *iloe*, verwys. 

## Assiries-Babiloniese mitologie 
In die Assiries-Babiloniese mitologie is Anoe beskou as die plaaslike god van Oeroek, Enlil as die god van Nippoer en Ea as die god van Eridoe. Elkeen van dié drie was in sy kultussentrum die belangrikste god. 

Hul vereniging in ’n triade (groep van drie gode) dui op die kombinering van die drie verskillende panteons in ’n enkele geheel. Die drie het ook elk oor ’n deel van die uitspansel regeer: onderskeidelik die noordelike, middelste en suidelike streek. 

Anoe word selde in die godsdienstige himnes voorgestel as ’n mag aan wie ’n persoonlike versoek gerig kan word. Sy naam was eintlik nie veel meer as ’n algemene sinoniem vir die hemel nie, en selfs sy titel as koning van die gode het nie ’n persoonlike aanslag nie. ’n Metgesel, Antoem (of soms Anatoem), is aan hom toegeken volgens die teorie dat elke god ’n vroulike metgesel moet hê. Anoe het egter so baie tyd op aarde deurgebring om die Sumeriërs te beskerm dat hy haar alleen in die hemel gelos het. Hy ontmoet toe vir Innin, wat hy hernoem het tot Innan, of "koningin van die hemel". Sy was later as Isjtar bekend. Anoe het gewoonlik in haar tempel gewoon en het selde teruggegaan hemel toe. Sommige skrywers identifiseer Isjtar as die dogter van Anoe.

Anoe word ook genoem in die epiese mite oor Gilgamesj, en is ’n belangrike karakter daarin.

## Verwysings 
## Eksterne skakels 
*Antieke Mesopotamiese gode en godinne: An/Anoe
Enki

**Enki** (uitspraak: ; Sumeries: dEN.KI(G), ) was ’n Sumeriese godheid wat later in die Akkadiese en Babiloniese mitologie as **Ea** bekend was. Hy was aanvanklik die beskermgod van die stad Eridoe, maar sy kultus het later deur Mesopotamië en na die Kanaäniete, Hetiete en Horiete versprei. Hy was die god van kunsvlyt, ondeundheid, water, wysheid en towerkrag. Hy is verbind met die suidelike streek van die uitspansel, waar die sterrebeelde die "sterre van Ea" genoem is, maar ook met die sterrebeeld **AŠ-IKU**, "die Veld" (Vierkant van Pegasus). 

Die planeet Mercurius, wat met die Babiloniese Naboe verbind is, is in die Sumeriese tydperk met Enki verbind.

Talle mites oor Enki is al ontdek wat strek van Suid-Irak tot die kus van die Levant. Hy word genoem in die vroegste wigskrifinskripsies in die streek en was prominent van die derde millennium v.C. tot in die Hellenistiese tydperk.

## Eienskappe 
Die hooftempel van Enki word *E-abzu* genoem, wat beteken "huis van die onderaardse waters". Dit is in die stad Eridoe. Hy was ook die bewaker van die geskenke van die beskawing. 

Hy is beskou as die meestervormer van die wêreld, die god van wysheid en towerkrag. Hy was die god van die Abzoe (Apsoe in Akkadies), die varswatersee of grondwater in die aarde. Hy het later al die funksies van die Abzoe aangeneem, insluitende die bevrugtingswater (semen).

Vroeëre koninklike inskripsies van die derde millennium v.C. noem "die riete van Enki". Riete was ’n belangrike plaaslike materiaal vir die maak van mandjies en houers. Dit is buite die stadsmure bymekaargemaak, waarheen die siekes en dooies dikwels gedra is. Dit verbind Enki met die Koer, of die onderwêreld van die Sumeriese mitologie. In ander, selfs ouer mites is Nammoe, die godin van die oerskeppingsmateriaal wat "die lewe geskenk het aan al die groot gode", die ma van Enki. Benito sê dis interessant dat die bevrugtingsagent water is, in Sumeries *a* of *ab*, wat ook semen beteken. In een deel van ’n Sumeriese himne staan Enki by die leë rivierbeddings en vul dit met sy "water". Dit kan ’n verwysing wees na Enki se heilige huwelik met Ki/Ninhoersag, die aarde.

Sy simbole sluit in ’n bok en vis, wat later verenig is in ’n enkele dier, die sterreteken of sterrebeeld Steenbok. Hy word ook dikwels met die planeet Mercurius verbind.

## Verwysings 
## Eksterne skakels 
*Antieke Mesopotamiese gode en godinne: Enki/Ea
*Enki en Ninhoersag

*15px Hierdie artikel is vertaal uit die Engelse Wikipedia
Enlil

**Enlil** (wigskrif:  DENLÍL: EN = heer, LÍL = wind; "god van storms") is die god van die wind, asem, hoogte en afstand, en een van die hoofgode in die Sumeriese en later die Akkadiese, Babiloniese, Hetitiese, Kanaänitiese en ander Mesopotamiese mitologieë. In die latere Akkadiese mitologie was hy die seun van Ansjar en Kisjar. Sy naam is ook **Ellil** gespel.

## Mite 
Die mite van Enlil en Ninlil gaan oor hoe die jong god Enlil van Ekoer, die blyplek van die gode, verban word na Koer, die onderwêreld, omdat hy ’n godin met die naam Ninlil verlei het. Die swanger Ninlil volg hom na die onderwêreld, waar sy die lewe skenk aan hul eerste kind, die maangod Nanna/Sin. Nadat hulle nog drie kinders in die onderwêreld gehad het, word Enlil toegelaat om na Ekoer terug te keer.

Hy was bekend as die uitvinder van ’n belangrike pik of byl wat in die landbou gebruik is en plante help groei het.

## Verwysings 
## Eksterne skakels 
*Antieke Mesopotamiese gode en godinne: Enlil/Ellil
* Gateway to Babylon: "Enlil and Ninlil", vert. Thorkild Jacobsen.
* Houghton-Mifflin: ’n Himne aan die luggod Enlil .
*15px Hierdie artikel is vertaal uit die Engelse Wikipedia
Air France-vlug 4590

**Air France-vlug 4590** was 'n Concorde-vlug wat deur Air France onderneem is van die Charles de Gaulle-lughawe naby Parys, Frankryk, na John F. Kennedy Internasionale Lughawe in New York, VSA. Op 25 Julie 2000 het dit neergestort op 'n hotel in Gonesse, Frankryk. Al honderd passasiers en nege bemanningslede aan boord het gesterf. Op die grond is vier mense dood en een ernstig beseer. Die vlug is gehuur deur die Duitse maatskappy *Peter Deilmann Cruises*; die passasiers was almal op pad na die *MS Deutschland* boot in New Yorkstad vir 'n 16-dag-vaart na Manta, Ecuador.

Dit was die enigste noodlottige ongeluk tydens die Concorde se 27 jaar operasionele geskiedenis.

## Agtergrond 
Die ondersoek ná die ongeluk het aan die lig gebring dat die vliegtuig op of oor die maksimum opstygmassa teen lugtemperatuur en ander toestande was, en 810 kilogram oor sy maksimum strukturele massa. Daar is egter bevind dat dit nie enige invloed op die ramp gehad het nie.

Vyf minute voor die Concorde se vertrek, het 'n Continental Airlines DC-10 wat opgestyg het na Newark, New Jersey, 'n titaniumlegeringstrook (deel van die enjinhulsel), 435 mm lank, 29-34 mm breed en sowat 1,4 millimeter dik, verloor tydens sy opstyg van dieselfde aanloopbaan. 'n Inspeksie van die aanloopbaan, wat geskeduleer was vir 15:00, is nie uitgevoer nie.

## Oorsaak 
Gedurende die Concorde se opstygtyd, het hierdie stuk puin nog op die aanloopbaan gelê. Nadat die Concorde daaroor gery het, het dit 'n band van die Concorde in stukke gesny. 'n Groot stuk van die bandpuin (4,5 kilogram) tref die onderkant van die vliegtuigvlerk teen 'n beraamde spoed van 140 meter per sekonde (310 mpu). Hoewel dit nie direk enige van die brandstoftenks laat lek nie, stuur dit 'n drukskokgolf uit wat die nommer vyf brandstoftenk by sy swakste punt laat bars, net bokant die onderstel. Brandstof lek onbeheers uit die onderkant van die vlerk, wat waarskynlik die brand veroorsaak het deur 'n elektriese vonk in die landingwielruim of deur kontak met warm dele van die enjin.

## Effek 
Op die punt van die brand se ontsteking het albei enjins krag verloor, maar die nommer-een enin het stadig herstel oor die volgende paar sekondes. 'n Groot bol vlamme bars uit en die vlugingenieur sluit enjin nommer-twee af in reaksie op 'n brandwaarskuwing en 'n bevel van die kaptein. Lugverkeerbeheerder Gilles Logelin het die vlamme gewaar voordat die Concorde in die lug was, maar met slegs 2 km se aanloopbaan oor, en teen 'n spoed van 328 km/h was die kaptein se enigste opsie om maar op te styg. Die Concorde sou ten minste nog 3 km se aanloopbaan benodig het om veilig te kon stop.

## Verwysings
Mesopotamiese mitologie

Die **Mesopotamiese mitologie** verwys na die godsdiensoortuigings en -praktyke van die Sumeriërs, Akkadiërs, Assiriërs, Babiloniërs en latere migrerende Arameërs en Chaldeërs wat 4&nbsp;200 jaar lank, van die middel van die 4de millennium v.C. tot omstreeks die 10de eeu n.C., in Mesopotamië gewoon het.

Die streek het die huidige Irak, Koeweit, Suidoos-Turkye en Noordoos-Sirië ingesluit.

## Verwysings
Gilles Villeneuve-renbaan

**Circuit Gilles Villeneuve** is 'n motorrenbaan in Montreal, Quebec, Kanada. Dit huisves die jaarlikse FIA Formule Een Kanadese Grand Prix en was voorheen die gasheer van die FIA Wêreld Wêreldsportmotorkampioenskap, die Champ Car Wêreldreeks (2002–2006), die NASCAR Canadian Tire Series, die NASCAR Xfinityreeks (2007–2012) en die Grand-Am Rolex Sportmotorreeks (2007–2012). 

Die F1 Kanadese Grand Prix, wat vir 30 jaar by Circuit Gilles Villeneuve plaasgevind het, is weggelaat uit die 2009 Formule Een-kalender en vervang met die eerste Abu Dhabi Grand Prix. Op 27 November 2009 het amptenare van Quebec en die Kanadese Grand Prix-organiseerders aangekondig dat 'n skikking bereik is met die Formule Een- Administrasie deur die ondertekening van 'n nuwe kontrak van vyf jaar vir die 2010-2014 seisoene. 

Die 2011-wedren het om 13:00 (17:00 GMT) op 12 Junie begin, en was die langste Wêreldkampioenskaps-Grand Prix ooit, as gevolg van 'n lang reënvertraging.

Die verouderde Circuit Gilles Villeneuve het 'n kontrak met Formule Een tot 2031, maar sy fasiliteite is werklik maar swak in vergelyking met moderne aanbiedinge wat doelgerig gebou is met moderne F1 in gedagte. Die gebrek aan spasie op Ile Notre-Dame ('n mensgemaakte eiland) beteken dat die promotor sal sukkel om aan die vraag na verbeterde stalletjiefasiliteite en infrastruktuur te voldoen, asook om toegangspunte te verbeter.

280px
280px

## Verwysings
Circuit of the Americas

Die **Circuit of the Americas** is 'n 5,513 km lange motor- en motorfietsrenbaan in Travis County, Texas, net buitekant die stad van Austin. Dit huisves die jaarlikse Formule Een Verenigde State Grand Prix.

regs|duimnael|Die kuipelaan
regs|duimnael|Haarnaalddraai 11 tydens konstruksie.
regs|duimnael|Skares toeskouers op rendag
regs|duimnael|Die toring by CoTA
regs|duimnael|Die Austin360 Amfiteater vanuit die toring gesien.
regs|duimnael|Die hoofpylvak na 'n ren.
Zacatecas, Zacatecas

**Zacatecas** is die hoofstad van die gelyknamige deelstaat van Meksiko. Die stad is ongeveer 8&nbsp;000 voet bo seevlak en ongeveer 155&nbsp;myl noordoos van Guadalajara geleë. Die stad was gevestig in 1546 en die kerkie Los Remedios in 1728. Die stad is uitgelê op die hange van die Grillo- en Bufaberge. Die historiese sentrum van Zacatecas is in 1993 deur Unesco as wêrelderfenisgebied gelys.

## Bron 
* ''Collier's Encyclopedia'', Crowell-Collier Educational Corporation, Volume 23, Bladsy 739.

## Eksterne skakels 
*  
*   Amptelike Unesco-bladsy
Carl Zeiss

**Carl Zeiss** (11 September 1816 – 3 Desember 1888) was 'n Duitse industrialis en optikus. Hy is gebore in Weimar. Hy het in Stuttgart studeer en in 1846 begin hy 'n klein werkswinkel in Jena. Hier vervaardig en herstel hy gereedskap van die natuurwetenskapafdeling van die Universiteit van Jena. Sy besigheid groei vinnig en Zeiss verkry 'n reputasie as 'n vervaardiger van kwaliteit-mikroskope. In 1866 het Ernst Abbe by die maatskappy aangesluit. Hy was ook uiters vaardig in optika en later word Abbe en Zeiss se seun, Roderich, vennote in die besigheid. Zeiss sterf op 3 Desember 1888 in Jena. Onder Abbe se beheer sluit die Zeiss-besigheid aan met dié van Otto Schott in 1889.

## Bron 
* ''Collier's Encyclopedia'', Crowell-Collier Educational Corporation, volume 23, bl. 752.

## Eksterne skakels
Assur

**Assur** (Akkadies: *Aššur*, "Asjsjoer"; Aramees: *Ātûr*; Hebreeus: אַשּׁוּר; ook bekend as '''Qal'at Sherqat** en **Kalah Shergat''') is die ruïnes van ’n stad uit die Nieu-Assiriese Ryk. Dit is op die westeroewer van die Tigrisrivier in die hedendaagse Irak geleë.

Die stad was bewoon van die middel 3de millennium v.C. tot die 14de eeu n.C., toe Tamerlane die inwoners laat uitmoor het. Assur was ook die naam van die hoofgod van die stad. Hy is beskou as die hoogste god in die Assiriese panteon en die beskermer van Assirië.

Die terrein is ’n Unesco-wêrelderfenisgebied, maar word van 2003 af as bedreig beskou weens onrus in die gebied en ’n voorgestelde dam wat deel van die terrein sal oorspoel. Dit is sowat 64&nbsp;km suid van die voormalige Nimrod en 96&nbsp;km suid van Nineve.

## Eksterne skakels 
* 
* 15px Hierdie artikel is vertaal uit die Engelse Wikipedia
Simon Pegg

**Simon Pegg** (* 14 Februarie 1970 in Gloucestershire) is 'n Britse akteur. Hy is bekend vir die rol van Montgomery Scott (Scotty) in die Star Trek-rolprente.

## Eksterne skakels 
* 
*
Nevers Magny-Cours-renbaan

links|360px
Die **Nevers Magny-Cours-renbaan** (*Circuit de Nevers Magny-Cours*) is 'n motorrenbaan in Frankryk, naby die dorpe Magny-Cours en Nevers. Dit is welbekend omrede dit die Formule Een Franse Grand Prix gehuisves het van 1991 tot 2008.
Bybellande Museum

Die **Bybellande Museum** (Hebreeus: מוזיאון ארצות המקרא ירושלים *Muzeon Artzot HaMikra*) is 'n museum toegewy aan die antieke lande en kulture in die Joodse Bybel. Die museum is geleë in Jerusalem, langs die Israel Museum.

## Eksterne skakels 
* Amptelike webwerf van die Bybellande Museum
* Die Bybellande Museum  by *ilMuseums.com*
Mosport Internasionale Renbaan

Die **Mosport Internasionale Renbaan** (tans die *Canadian Tire Motorsport Park*) is 'n multi-motorrenbaan geleë noord van Bowmanville, in Ontario, Kanada. Dit is bekend omrede dit die Formule Een Kanadese Grand Prix gehuisves het in 1961–1967, 1969, 1971–1974, 1976 en 1977.

## Verwysings
Montjuïc-renbaan

Die **Montjuïc-renbaan** is 'n voormalige straatrenbaan geleë op die Montjuïcberg bokant die hawe van Barcelona, Katalonië, Spanje.

Dit het die Formule Een Spaanse Grand Prix 'n paar keer gehuisves van 1968 tot 1975, en word as een van die beste Formule Eenbane van alle tye beskou.
Eurasiatiese Unie

duimnael|Kaart van die Eurasiatiese Unie

Die **Eurasiatiese Unie** (Russies: *Евразийский Союз*) is 'n politieke en ekonomiese unie van Eurasiatiese lande. Die lidlande is Wit-Rusland, Kasakstan, Kirgisië, Rusland, Tadjikistan Die idee vir so 'n unie is egter reeds in 1994 deur die president van Kasakstan, Noersoeltan Nazarbajef, in 'n toespraak in Moskou bepleit.

Op 18 November 2011 het die presidente van Wit-Rusland, Kasakstan en Rusland 'n ooreenkoms onderteken waarin hulle onderneem om die Eurasiatiese Unie in 2015 tot stand te bring. Die ooreenkoms bevat onder andere 'n roetekaart vir toekomstige integrasie en die vestiging van 'n Eurasiatiese Kommissie (gemodelleer op die Europese Kommissie) en die Eurasiatiese Ekonomiese Ruimte, wat hul werksaamhede op 1 Januarie 2012 begin het. Die ooreenkoms lê klem op ekonomiese integrasie en 'n toekomstige gemeenskaplike mark, en nie soseer op politieke integrasie nie.

Hierdie drie lande onderteken op 29 Mei 2014 'n ooreenkoms waarin hulle proklameer dat die Eurasiatiese Ekonomiese Unie amptelik op 1 Januarie 2015 in werking sal tree. Alhoewel president Poetin graag sou wou sien dat die unie ook militêre en politieke sake moet insluit, maak die ooreenkoms slegs vir ekonomiese samewerking voorsiening.

Die Verenigde State van Amerika het die stigting van die unie gekritiseer. Volgens hulle is die Eurasiatiese Unie 'n poging van die Russiese Federasie om weer 'n houvas op die voormalige Sowjetrepublieke te kry en die voormalige Sowjetunie in 'n ander vorm te laat herleef.

## Verwysings
Dawn-ruimtetuig

[duimnael|280px|'n Kunstenaarsvoorstelling van die Dawn-ruimtetuig wat sy ioonenjin afvuur, met [4 Vesta|Vesta links, Ceres regs en die Asteroïdegordel in die agtergrond.]]

Die **Dawn-ruimtetuig** is een van NASA se onbemande ruimtesendings. Die ruimtetuig het aanvanklik die asteroïde Vesta bestudeer, maar wentel tans om die dwergplaneet Ceres. Beide Vesta en Ceres is in die Asteroïdegordel geleë. Dawn was die eerste ruimtetuig om Ceres, en die eerste om Vesta te besoek. Dit is ook die eerste ruimtetuig wat om twee buiteaardse liggame gewentel het.

Dawn is op 27 September 2007 Dit het eers na Mars gereis om dié planeet se swaartekrag vir die tog verder te benut. In Februarie 2009 was dit die naaste aan Mars.

## Verwysings
Fuji Speedway

Die **Fuji Speedway** is 'n internasionale renbaan wat in Japan geleë is. Dit het die Japannese Grand Prix elf keer aangebied, eers van 1966 tot 1976 en later weer in 2007 en 2008.

## Verwysings
Somaliese Diaspora

[duimnael|regs|250px|Somali-restaurant in [Toronto]]
[duimnael|regs|280px|'n Somaliese student in [Kaïro]]
Die **Somaliese diaspora** verwys na uitgewekene Somaliërs wat in die gebiede van die wêreld woon wat tradisioneel nie bewoon was deur hul etniese groep nie. Die burgeroorlog in Somalië het veroorsaak dat die grootte van die Somaliese diaspora aansienlik toegeneem het, omrede baie Somaliërs verskuif het van Groter Somalië na hoofsaaklik die Midde-Ooste, Europa en Noord-Amerika.

## Verwysings
Assur (god)

**Assur** (Akkadies: *Aššur*, "Asjsjoer") was die hoofgod van die Assiriese panteon; hy is hoofsaaklik in die noordelike deel van Mesopotamië en dele van Noordoos-Sirië en suidoostelike Klein-Asië aanbid. 

Hy was ’n vergoddelikte vorm van die stad Assur, wat van die 3de millennium v.C. dateer en die hoofstad van Assirië was. As sulks het Assur nie oorspronklik in Suid-Mesopotamië ’n familie gehad nie, maar hy is later beskou as die Assiriese weergawe van Enlil, die hoofgod van Nippur. Enlil se vrou, Ninlil, het toe sedert die 14de eeu v.C. Assur se vrou geword, en Ninurta en Zababa sy seuns. In die latere weergawe van *Enuma Elish*, die Babiloniese skeppingsmite, word Marduk, die hoofgod van Babilonië, deur Assur vervang en is dit hy pleks van Marduk wat die chaosmonster, Tiamat, verslaan om die aarde en die mens te skep.

Assur en ’n paar ander Mesopotamiese gode is tot in die 3de en 4de eeu n.C. aanbid nadat Assirië reeds geval het, maar teen dié tyd was die meeste Assiriërs reeds Oos-Assiriese Christene.

Die stad Assur, wat na die god genoem is, was bewoon tot in die 14de eeu, toe die inwoners deur Tamerlane uitgemoor is. Assur is vandag nog ’n algemene naam onder Assiriërs.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Tiamat

**Tiamat** was ’n oergodin van die oseaan in die Mesopotamiese mitologie (Sumeries, Assiries, Akkadies en Babilonies) wat met Abzu, die god van die varswater, gepaar het om die jonger gode te skep. Sy is die simbool van die chaos voor die skepping, en word uitgebeeld as ’n vrou: sy verteenwoordig die skoonheid van vroue. 

Daar was dalk twee weergawes van die Tiamat-mite. In die een is sy die skeppergodin wat die kosmos vreedsaam skep deur ’n "heilige huwelik" tussen die sout- en varswater. In die tweede weergawe word Tiamat beskou as ’n monster wat die oerchaos verteenwoordig. In sommige bronne was sy ’n seemonster of draak. 

In die *Enuma Elisj*, die Babiloniese epiese verhaal oor die skepping, skenk sy die lewe aan die eerste generasie gode. Haar man, Abzu, neem (korrek) aan hulle wil hom doodmaak en sy troon oorneem en hy voer oorlog teen hulle. In die proses word hy doodgemaak. Woedend val Tiamat haar man se moordenaars aan in die vorm van ’n enorme seedraak, maar sy word doodgemaak deur Enki se seun, die stormgod Mardoek – maar eers skenk sy die lewe aan die monsters van die Mesopotamiese panteon, onder meer die eerste drake, wie se liggaam sy "met gif vul pleks van bloed". Mardoek skep daarna die hemel en aarde van haar verdeelde liggaam.

Daar word geglo Tiamat se naam is weggelaat in latere vertalings van die *Enuma Elisj* in Akkadies omdat die vertalers haar naam vervang het met die gewone woord vir "see"; die twee name het vanweë assosiasie feitlik dieselfde geword.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Abzu

Die **abzu** of **engur** (wigskrif:  , ZU.AB; Sumeries: abzu; Akkadies: , *apsû*) was in die Mesopotamiese mitologie  die naam van die oersee onder die onderwêreld en die aarde. Dit kon ook verwys het na die ondergrondse varswater; daar is geglo mere, fonteine, riviere en ander varswaterbronne kry hul water van die abzu.

## As ’n god 
Abzu word net in die Babiloniese skeppingsverhaal, die *Enuma Elisj*, as ’n god uitgebeeld. In dié mite is hy ’n oerwese wat uit varswater bestaan en die minnaar van Tiamat, ’n wese van soutwater. Die *Enuma Elisj* begin:"*Toe die hemel bo en die aarde onder nog nie bestaan het nie, was daar Abzu die varswateroseaan, die eerste, en Tiamat, die soutwatersee, sy wat die lewe aan hulle almal geskenk het; hulle het nog hul waters gemeng en geen weivelde was gevorm nie, ook geen rietvleie nie...*" Dié verhouding lei tot die geboorte van die jonger gode wat Abzu later vermoor om sy mag oor te neem. Woedend val Tiamat hulle aan nadat sy die eerste drake geskep en "hul liggaam met gif pleks van bloed" gevul het. Sy word doodgemaak deur Marduk, die stormgod, wat toe die hemel en aarde uit haar liggaam skep.

## Verwysings 
* 15px Hierdie artikel is vertaal uit die Engelse Wikipedia
Shah Alam

**Shah Alam** is die hoofstad van Selangor, Maleisië en val binne die Petaling-distrik en 'n klein gedeelte van die naburige Klang-distrik. Dit is ongeveer 25 kilometer (16 myl) wes van die land se hoofstad, Kuala Lumpur geleë. 

Shah Alam vervang Kuala Lumpur as die hoofstad van die staat van Selangor in 1978 as gevolg van die inlywing van Kuala Lumpur in 'n Federale Gebied in 1974. Shah Alam was die eerste beplande stad in Maleisië ná onafhanklikheid van Brittanje in 1957.

Die Toyota Corolla (E140) word hier vervaardig.
Indaiatuba

regs|280px
**Indaiatuba** is 'n munisipaliteit in die staat van São Paulo in Brasilië. Die bevolking is op 226&nbsp;602 geskat in 2014 en sy gebied is 311.36 km2 groot. Die hoogte bo seevlak is 624 m. 

Die stad se naam is afgelei uit die Tupitaal. Dit is 'n belangrike stad en een van die belangrikste industriële gebiede in Brasilië. Gegrond op die jongste IFDM sosiale indeks data, is Indaiatuba as nommer een gelys op die "Top 100 beste stede om in te woon in Brasilië".

Die Toyota Corolla (E140) word hier vervaardig.

## Verwysings
Nea Salamis Famagusta FC

**Nea Salamis Famagusta FC** of **Nea Salamina Famagusta FC** (Grieks: *Νέα Σαλαμίνα Αμμοχώστου*) is 'n professionele sokkerklub in Ammochostos (ook bekend as Famagusta) in Siprus. Dit was 'n vlugtelingklub sedert die Turkse inval van Siprus in 1974, toe Turkye die noordelike deel van die eiland beset het. Die klub is tydelik gebaseer in Larnaca.

Die mees noemenswaardige prestasies van **Nea Salamina** is sy oorwinnings van die beker en die Superbeker in 1990. Sy hoogste posisie in die Sipriotiese Eerste Liga is 'n derde plek. Gedurende die eerste vyf jaar (1948–1953) het die span deelgeneem aan die Siprus Amateurvoetbalfederasie se kampioenskappe. In 1953 het die klub aangesluit by die "Ciprus Football Association" (CFA), en sedertdien gereeld deelgeneem aan assosiasiekampioenskappe en bekerkompetisies. Dit het al aan meer as 50 Eersteliga-seisoene deelgeneem, en beklee die algehele sewende posisie in dié kategorie.

## Eksterne skakels 
* Amptelike webtuiste 
* 
* 
*
Maleisiese Standaardtyd

**Maleisiese Standaardtyd** (MST) is 'n tydsone wat gelykstaande aan UTC+08:00 is.

## Ook 
* Filippynse Standaardtyd
* Singapoerse Standaardtyd (SST)
* Chinese Standaardtyd
* Republiek Chinatyd (RCT)/Taiwantyd
Taiwantyd

**Taiwantyd** (RST) is 'n tydsone wat gelykstaande aan UTC+08:00 is.

## Sien ook 
* Maleisiese Standaardtyd (MST) of Maleisië-tyd (MYT)
* Filippynse Standaardtyd (FST)
* Singapoerse Standaardtyd (SST)
* Hongkongtyd
* Chinese Standaardtyd
Chinese Standaardtyd

**Chinese Standaardtyd** (CST) is 'n tydsone wat gelykstaande aan UTC+08:00 is.

Dit word gebruik in die Volksrepubliek China (inklusief vastelandse China, Macau en Hongkong).

## Ook 
* Maleisiese Standaardtyd (MST) of Maleisië-tyd (MYT)
* Filippynse Standaardtyd (FST)
* Republiek Chinatyd (RST)/Taiwantyd
* Singapoerse Standaardtyd (SST)
Merino

duimnael|regs|'n Kudde merinoskape
duimnael|regs|'n Merinoram

Die **merinoskaap** is een van die bekendste skaaprasse ter wêreld. Merino's is veral bekend vir die kwaliteit van hulle wol, hoewel hulle ook vir vleisproduksie aangehou word. Daar is twee soorte merinoskape: die met lang spiraalvormige horings (wat naby die kop groei) en die sonder horings (soms is klein stompies sigbaar). Die ooie dra egter nie horings nie (net die ramme).

Die ras is oorspronklik van Alentejo in die suide van Portugal afkomstig, vanwaar dit aan Spanje bekendgestel is. Die wol van die skaap was reeds in die Middeleeue hoog aangeskryf. Vandag word merino's steeds as een van skaaprasse met die mooiste en sagste wol beskou.

Danksy die skaap se geplooide vel produseer dit ongeveer vyf kilogram wol per jaar. 'n Merino groei gemiddeld tien keer soveel haartjies per vierkante sentimeter as ander skape. Hulle is egter nie net vir die hoeveelheid wol wat hulle lewer bekend nie, maar ook vir die wol se kwaliteit. Die wol het 'n fyn tekstuur en is daarom vir verskeie toepassings geskik. Dit word onder meer vir gordyne en die maak van kleredrag aangewend. Omdat dit nie krapperig of jeukerig is nie, word die wol veral vir sportdrag gebruik.

Merino's moet minstens een keer per jaar geskeer word omdat hulle wol aanhou groei. Skape wat nie gereeld geskeer word nie, kan hitte-uitputting, probleme met mobiliteit en blindheid ondervind.

Merino's is uiters aanpasbaar en floreer op yl grasveld. Die ooie kan drie keer elke twee jaar lam (elke agt maande).

## Suid-Afrika 
duimnael|links|Ultra-fyn vag

Suid-Afrika se skaap- en wolbedryf is in ongeveer 1789 gevestig. Die eerste merino's, vier Spaanse Merino-ooie en twee -ramme, is deur die Nederlandse regering aan kol. R.J. Gordon geskenk. Van die eerste wolboere was die broers Van Reenen, J.F Reitz en M. van Breda.

Die Suid-Afrikaanse Vleismerino is 'n dubbeldoelras wat vir beide sy vleis en wol geteel is. Die wol se kwaliteit is nie so goed soos die van wolmerino's nie, maar die skaap het 'n groter karkas wat vleisproduksie verhoog. Die ras is van die Duitse Vleismerino ontwikkel. Die eerste Duitse Vleismerino, tien ooie en ’n ram, is in 1932 uit Duitsland ingevoer.

## Verwysings 
## Bronnelys 
* le Roux, Francette: Goue vag verjaar. In: Suid-Afrikaanse Panorama. Jaargang 35, nr. 5, September/Oktober 1990. ISSN 0491-4783

## Eksterne skakels 
*
Mothibistad

**Mothibistad** is 'n dorpie wat 9 kilometer noordoos van Kuruman geleë is in die Noord-Kaap, Suid-Afrika. 

Volgens die 2011-sensus het dit 'n bevolking van 9&nbsp;616, van wie 99% hulself as Swart Afrikane beskryf en 88% Tswana as huistaal praat.

Daar word met beeste geboer en ystererts word ook ontgin.
 
## Sien ook 
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus. 1995 
* Ensiklopedie van Suidelike Afrika. Eric Rosenthal. 1967.